Brahe
        
         (svensk uradelsslekt)
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Brahe var en svensk uradelsslekt. Riksråd Magnus Laurentson (nevnt 1444) ble gift med Johanne Brahe av den danske slekten Brahe. Deres sønn Peder Brahe til Tärna (død ca. 1480) antok morens navn. Hans sønnesønn Joakim Brahe (død 1520) var gift med Gustaf Vasas søster Margareta, og far til riksråd Per Brahe (1520–1590), som i 1561 ble utnevnt til greve. Slekten ble i 1625 introdusert på Ridderhuset som nummer én av grever.
Per Brahes sønner var riksråd greve Erik Brahe (1552–1614), riksdrost greve Magnus Brahe (1564–1633) og stattholder over Norrland greve Abraham Brahe (1570–1630). Datter av Magnus Brahe var Ebba Brahe (1596–1674). Sønner av Abraham Brahe var riksdrost greve Per Brahe d.y. (1602–1680) og general greve Nils Brahe (1604–1632). Sønn av sistnevnte var riksråd greve Nils Brahe (1633–1699), som arvet både sin farbror greve Per Brahe d.y. og sin svigerfar greve Carl Gustaf Wrangel.Nils Brahes sønnesønns sønn var landmarskalk greve Erik Brahe (1722–1756), som ble henrettet for sammensvergelse. Han var farfar til riksmarskalk greve Magnus Brahe (1790–1844). Slekten døde ut med dennes brorsønn greve Magnus Pehr Brahe (1849–1930). Slektens gods, deriblant Skokloster i Uppland, gikk ved hans død i arv til slekten von Essen. Les mer i Store norske leksikon Brahe – dansk uradelsslekt uradel adel Sveriges historie